Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (3), изменен с Регламент (ЕС) No 1006/2011 на Комисията (4). Освен това в интерес на яснотата са необходими някои малки езикови промени в приложение II към Регламент (ЕО) No 376/2008.
 (6)
 В интерес на опростяването и с оглед намаляване на административната тежест за държавите членки и за операторите, изискването да се представят лицензии за внос на семена от твърда пшеница, включително продукти, внесени в рамките на тарифните квоти, посочени в член 1, параграф 2, буква а), подточка iii) от Регламент (ЕО) No 376/2008, от ечемик и сорго на зърна, различно от хибриди за посев, изискването за лицензи за внос на корени от маниока, арарут или салеп, земни ябълки, сладки картофи и подобни корени и грудки с високо съдържание на нишесте или инулин, пресни, охладени, замразени или сушени, дори нарязани на парчета или агломерирани под формата на гранули, сърцевина на сагово дърво и за сладки картофи за консумация от човека, както и изискването за лицензии за износ на семена от твърда пшеница, от ръж, от ечемик и от овес, следва да бъде премахнато.
 (7)
 Съгласно член 130, параграф 1 от Регламент (ЕО) No 1234/2007, с Регламент (ЕО) No 376/2008 се въвежда задължение за лицензия за внос на всички захарни продукти, попадащи под код по КН 1701, внасяни по преференциален режим, различен от тарифни квоти. Размерът на гаранцията и срокът на валидност на лицензиите за внос за всички продукти, които попадат в рамките на този код по КН, внасяни по преференциален режим, различен от тарифни квоти, са уредени в раздел В от част I от приложение II към Регламент (ЕО) No 376/2008, чрез позоваване на специфични разпоредби от секторните регламенти на Комисията. Тъй като тези регламенти междувременно са били отменени, е целесъобразно да се определи размерът на гаранцията и срокът на валидност на лицензиите за внос на съответните продукти в посочения раздел.
 (8)
 Кодовете на продуктите, за които се изисква лицензия за внос, понастоящем са изброени в част I от приложение II към Регламент (ЕО) No 376/2008. С член 2 от Регламент (ЕО) No 1667/2006 на Съвета от 7 ноември 2006 г. относно глюкозата и лактозата (5) обхватът на всички разпоредби, и по-специално системата за търговия с трети страни, приети за млечните продукти лактоза и лактозен сироп, попадащи под код по КН 1702 19 00, се разширява върху промишлените продукти лактоза и лактозен сироп, попадащи под код по КН 1702 11 00. С оглед на по-голяма пълнота, прозрачност и яснота е целесъобразно код по КН 1702 11 00 да се включи в част I от приложение II към Регламент (ЕО) No 376/2008.
 (9)
 Хоризонталните правила относно възможността за прехвърляне на лицензии, включително прехвърляне на правата, произтичащи от лицензии или сертификати, са посочени в член 8, параграф 1 от Регламент (ЕО) No 376/2008. В интерес на яснотата по отношение на възможността за прехвърляне на лицензии, издадени в съответствие с член 1, параграф 2, буква а), подточка ii) от Регламент (ЕО) No 376/2008 по